
VIETINĖS RINKLIAVOS UŽ LEIDIMO TEIKTI PASLAUGAS PRAMOGINIAIS ĮRENGINIAIS IŠDAVIMĄ NUOSTATAI

I. BENDROSIOS NUOSTATOS

1. Vietinės rinkliavos už leidimo prekiauti ar teikti paslaugas Birštono savivaldybės teritorijos viešosiose vietose išdavimą nuostatai (toliau – Nuostatai) parengti vadovaujantis Lietuvos Respublikos rinkliavų įstatymu.

2. Nuostatų paskirtis – nustatyti vietinės rinkliavos už leidimo teikti paslaugas pramoginiais įrenginiais Birštono savivaldybės teritorijos viešosiose vietose išdavimą (toliau – vietinė rinkliava) dydžius, vietinės rinkliavos apskaičiavimo tvarką, vietinės rinkliavos mokėjimo ir grąžinimo tvarką.

3. Vietinė rinkliava už leidimo teikti paslaugas pramoginiais įrenginiais Birštono  savivaldybės teritorijos viešosiose vietose - tai Birštono  savivaldybės tarybos sprendimu nustatyta privaloma įmoka, galiojanti savivaldybės teritorijoje, kurią šiose Nuostatuose nustatyta tvarka sumoka kiekvienas asmuo, norėdamas gauti leidimą teikti paslaugas pramoginiais įrenginiais (toliau-leidimas) savivaldybės teritorijoje.

4. Vietinė rinkliava sumokama už leidimo išdavimą iki vienerių metų, prekybos ar paslaugų teikimo renginių metu atveju- renginių trukmės, laikotarpiui.

5. Pagrindinius paslaugų teikimo viešosiose vietose reikalavimus bei Leidimų teikti paslaugas Savivaldybės teritorijos viešosiose vietose išdavimo tvarką nustato Birštono savivaldybės tarybos patvirtintas Leidimo teikti paslaugas pramoginiais įrenginiais išdavimo tvarkos aprašas, Prekybos Birštono savivaldybės viešosiose vietose taisyklės,  Leidimų prekiauti (teikti paslaugas) Birštono savivaldybės viešosiose vietose išdavimo tvarkos aprašas.

6. Visos Nuostatuose vartojamos sąvokos atitinka Prekybos viešosiose vietose taisyklėse apibrėžtas sąvokas.

II RINKLIAVOS DYDŽIAI

7. Nustatomi vietinės rinkliavos dydžiai už leidimo išdavimą:

7.1. teikti paslaugas pramoginiais įrenginiais Birštono savivaldybės viešosiose vietose (1 priedas); 

8. Vietinės rinkliavos dydis Savivaldybės tarybos sprendimu kartą per metus gali būti indeksuojamas, jeigu metinis vartojimo kainų indeksas didesnis negu 1,1.

III. RINKLIAVOS MOKĖJIMO TVARKA

9. Vietinė rinkliava sumokama Savivaldybės administracijos direktoriui priėmus sprendimą išduoti leidimą.

10. Nustatyto dydžio vietinė rinkliava sumokama į Valstybinės mokesčių inspekcijos prie Lietuvos Respublikos finansų ministerijos sąskaitą nurodant įmokos kodą.

IV. RINKLIAVOS SURINKIMO KONTROLĖ

11. Vietinės rinkliavos surinkimą kontroliuoja Savivaldybės administracijos Apskaitos skyrius ir Savivaldybės kontrolės ir audito tarnyba.

V. RINKLIAVOS GRĄŽINIMAS

12. Vietinė rinkliava grąžinama, vietinės rinkliavos mokėtojui pateikus motyvuotą prašymą, šiais nustatytais atvejais:

12.1. kai sumokėta daugiau negu savivaldybės tarybos nustatytas rinkliavos dydis;

12.2. jeigu sumokėjus rinkliavą nebuvo išduotas leidimas;



12.3. dėl priimtų įstatymų ar kitų teisės aktų pasikeitimo, rinkliavos mokėtojas negali pasinaudoti išduoto leidimo suteiktomis teisėmis..

13. Prašymas dėl vietinės rinkliavos grąžinimo Savivaldybės administracijai turi būti pateiktas per vienerius kalendorinius metus nuo grąžinti prašomos rinkliavos sumokėjimo datos.

14. Vietinę rinkliavą grąžina Valstybinė mokesčių inspekcija Lietuvos Respublikos mokesčių administravimo įstatymo nustatyta tvarka.

VI. BAIGIAMOSIOS NUOSTATOS

15. Vietinės rinkliavos administravimo veiksmai, neaprašyti šiuose Nuostatuose, atliekami vadovaujantis Lietuvos Respublikos įstatymais bei kitais rinkliavų administravimo tvarką reglamentuojančiais teisės aktais.

16. Vietinės rinkliavos mokėtojai, pažeidę šiuos nuostatus, atsako Lietuvos Respublikos įstatymų nustatyta tvarka.

_____________________

1 priedas 
RINKLIAVOS DYDŽIAI UŽ LEIDIMO TEIKTI PASLAUGAS PRAMOGINIAIS ĮRENGINIAIS BIRŠTONO  SAVIVALDYBĖS VIEŠOSIOSE VIETOSE IŠDAVIMĄ
	Eil.
Nr.
	Rinkliavos objektas
	
	RINKLIAVOS DYDŽIAI EUR
	
	
	

	
	
	venai dienai
	mėnesiui
	metams
	masinio renginio metu 1 dienai

	
	
	mieste
	kaime
	mieste
	kaime
	mieste
	kaime
	mieste
	kaime

	1.
	mobiliojo ir pripučiamojo batuto 
	10
	5
	45
	25
	150
	70
	50
	20

	2.
	dviračių, riedlenčių, velomobilių ar elektromobilių, riedžių nuomos
	10
	5
	45
	25
	150
	70
	50
	20

	3.
	vandens dviračių ir valčių nuomos
	10
	5
	45
	30
	150
	70
	50
	20

	4
	vandens atrakcionų (1m2 vandens paviršiaus ir žemės aplink vandens telkinį) 
	0,02
	0,01
	0,02
	0,01
	0,02
	0,01
	0,02
	0,01

	5
	karuselių, atrakcionų 
	28
	15
	85
	40
	150
	70
	50
	20

	
	kinkomojo transporto
	10
	5
	45
	20
	150
	70
	50
	20

	6.
	slidžių ir kito žiemos sezono inventoriaus nuomos
	3
	2
	14
	7
	100
	50
	50
	20

	7
	pramoginiai komerciniai skrydžiai įvairiomis. skraidymo priemonėmis
	55
	30
	110
	60
	170
	60
	50
	20

	8
	kitų nenumatytų 1-7. punktuose
	10
	5
	40
	20
	100
	50
	50
	20

	
	
	
	
	
	
	
	
	
	
	


 
